ཡིད་མུག་པའི་ནད་བྱུང་བའི་ནད་པའི་དུས་རྒྱུན་གྱི་གཤིས་རྒྱུད་དང་ནད་རིགས་བར་གྱི་འབྲེལ་བའང་ཧ་ཅང་རྙོག་འཛིང་ལྡན་པ་ཞིག་རེད།གཤིས་རྒྱུད་ཁ་ཤས་ཤིག་གིས་ཡིད་མུག་པའི་ནད་ལ་ཤུགས་རྐྱེན་ངེས་ཅན་ཞིག་ཐེབས་སྲིད་དེ།དཔེར་ན་སྒྱིད་ལུག་ཅན་གྱི་མི་གཤིས་དང་དོགས་པ་ཅན་གྱི་མི་གཤིས་ཡིན།སྒྱིད་ལུག་ཅན་གྱི་མི་གཤིས་ཞེས་པ་ནི་བྱ་བ་གང་ཞིག་ཡིན་རུང་ངན་སར་བསམ་བློ་གཏོང་བ་དང་།བྱ་བ་དེའི་མི་ལེགས་པའི་ཕྱོགས་ལ་དོ་སྣང་བྱེད་དྲགས་པ་ལ་གོ་ཞིང་།དོགས་པ་ཅན་གྱི་མི་གཤིས་ཞེས་པ་ནི་ཚོར་བ་རྐྱེན་དྲགས་པས།སེམས་ཁྲལ་བྱེད་རྒྱུར་དགའ་བ་ལ་གོ།མི་གཤིས་འདི་གཉིས་ཀྱི་ནད་པ་ནི་སྤྱི་ཚོགས་ཁོར་ཡུག་དང་འཕྲོད་མཐུན་ཡོང་བའི་ནུས་པ་ཞན་ཞིང་།དེའི་གནོན་ཤུགས་ལ་ཁ་གཏོད་པའི་ནུས་པ་ཧ་ཅང་ཞན་པ་རེད།དེ་བས་མི་གཤིས་འདི་གཉིས་ཀྱི་ནད་པས་རང་འགུལ་གྱིས་རང་ཉིད་ལ་འགྱུར་ལྡོག་གཏོང་དགོས་པ་དང་།རང་ཉིད་ཀྱི་གཤིས་རྒྱུད་དང་མི་མཐུན་པའི་མི་དང་གྲོགས་པོ་བསྒྲིགས་ནས།ཅིག་ཤོས་ཀྱི་སྤྲོ་སྣང་གིས་ཁེངས་པའི་མི་ཚེའི་རྣམ་འགྱུར་ལ་སློབ་སྦྱོང་བྱེད་དགོས་ལ།དགོས་ངེས་ཀྱི་སྐབས་སུ་སེམས་ཁམས་ཐད་ཀྱི་ཆེད་ལས་མི་སྣའི་རོགས་རམ་ལ་བརྟེན་དགོས།